ผมผ่าตัดใส้เลื่อนมาได้4วัน ตอนนี้ใส้ลงมาอยู่ในถุงอัณฑะเหมือนเดิม เกิดจากอะไรครับ
สวัสดีค่ะ การทำการผ่าตัดไส้เลื่อนอาจทำให้เกิดการดึงรั้งของกล้ามเนื้อหน้าท้อง ลงมาที่ขาหนีบ และบริเวณถุงอัณฑะ จึงอาจทำให้มีอาการปวด บวม ตึงได้ภายในประมาณ 1-2 อาทิตย์แรก หรืออัณฑะบวมจากสาเหตุอื่นเช่น การขาดเลือดของอัณฑะ ซึ่งเป็นภาวะฉุกเฉิน หรือการติดเชื้อบริเวณถุงอัณฑะ อาจมีอาการบวมและแดงมากร่วมด้วยแนะนำพบแพทย์เพื่อตรวจเพิ่มเติมว่าสิ่งที่ลงมาอยู่ในถุงอัณฑะนั้น เป็นผลข้างเคียงจากการผ่าตัดหรือเป็นไส้ที่เลื่อนลงมาจริงๆ ซึ่งถ้าเป็นกรณีหลัง แพทย์อาจต้องเย็บซ่อมแซมในระหว่างนี้รับประทานยาแก้ปวด งดการเดินหรือขยับบริเวณอัณฑะมากๆ งดการมีเพศสัมพันธ์ไปก่อน